section_heading: Ustroj
paragraph_text: Okosnicu Marinskog zbora Sjedinjenih Država čine Marinske ekspedicijske snage (Marine expeditionary force, MEF) koje su najveća borbena formacija. Trenutno postoje tri takve formacije koje su ustrojene oko tri marinske divizije s pomoćnim postrojbama. 1. marinska divizija se nalazi u marinskoj bazi Pendleton kod San Diega u Kaliforniji na američkoj Zapadnoj obali. 2. marinska divizija je smještena u marinskoj bazi Lejeune u Sjevernoj Karolini, na američkoj Istočnoj obali. 3. marinska divizija se nalazi u marinskoj bazi Courntey u Okinawi u Japanu. Marinske pričuvne snage su ustrojene oko 4. marinske divizije smještene u New Orleansu u saveznoj državi Louisiana.